**Морфологиялық, лексикалық және синтаксистік талдау жұмыстарының ерекешелігі.**

**Особенности морфлолгического, лексического и синтаксического разбора на казахском языке**

Қазақ тілі қазақ халқының басты құндылығы және баға жетпес байлығы. Осы байлығымызды, атадан балаға еш өзгеріссіз, саф алтындай берілген қазынамызды сақтап, болашаққа жеткізу бүгінгі білім саласында еңбек етіп келе жатқан маманға жүктеледі. Сондықтан ұстаз қауымы өз білімін жетілдіріп, қазақ тілі саласында болып жатқан тың жаңалықтар мен өзгерістерді жіті назарда ұстап, алдына келген жас шәкіртке керекті мағлұматты бере отырып, оның өмірге бейімделуіне ықпал етуі қажет.

 Қазақ тілі пәнінде орфографиялық ережелермен қоса, грамматикалық жұмыстарға да баса назар аударылады. Өйткені орфография мен грамматика бір- бірімен тығыз байланысты. Қазіргі кезде қазақ тілі пәнінде көбінесе талдау жұмыстарына көңіл бөлініп келеді. Көбінесе мектеп қабырғасында үйрететін және олимпиада тапсырмаларында кездесетін талдаулар мен оларға қойылатын талап екі бөлек. Сондықтан бүгінгі баяндама талдау жұмыстарына қойылып отырған жаңа талаптар жайында сөз қозғалады.

 Дыбыстық талдау дегенде бәріміздің ойымызға әріптер мен дыбыстар келері анық, бірақ әріп пен дыбысты талдай отырып, дыбысқа мүлде көңіл аудармаймыз. Келесі мәселе тасымал. Оқушылар түгіл кейбір мұғалімдердің өзі тасамал мен буынды шатастыратын жағдайлар кездеседі. Сөзге транскрипция мүлде жасалмайды. Сондықтан қазіргі дыбыстық талдаудың талаптары жоғары оқу орындарының деңгейіне жақындап келеді. Оқушыларды әріп пен дыбысты айыра білуге, бйын мен тасымалды ажырата білуге және сөзге транскрипция жасатып үйрету қажет. (1 слайд)

 Келесі қарастыратын талдау түрі – морфологиялық талдау. Морфологиялық талдаудың екі түрі бар екені барлығымызға белгілі. Оның біреуін көбінесе сөз құрамына талдау, ал екіншісін морфологиялық талдау деп атайды. Ал шындығында екеуі бір, тек талдау түрлері өзгешелеу (2 слайд).

Сөз құрамына талдау: Сенің досың- Қанат.

Сенің- нің ілік септік жалғауы, досың- ың тәуелдік жалғау, ІІ жақ, жекеше түрі, Қанат – түбір сөз.

Сұрағы- кімнің?

Сөз табы- зат есім

Тұлғасына қарай- негізгі

Құрамына қарай- дара

Құрылысына қарай- -ың- тәуелдік жалғау, ІІжақ, жекеше түрі

Мағынасына қарай- жалпы, деректі, адамзат атау

Сөйлем мүшесі- бастауыш

Лексикалық талдауда сөздің мағынасы анықталады (берілген сөйлем ішінде қандай мағынада тұрғаны жайлы). Омоним, синоним, антонимдері табылады. Тұрақты тіркесң, жалпы лексикалық мағынасы, актив-пассив және стильдік тұрғыдан алғандағы мағынасы ашылады.

Синтаксистік талдау – талдау түрінің ең күрделісі және қиыны болып табылады. Мұнда сөз тіркестері, сөйлем мүшелеріне талдау жұмыстары жүргізіледі. Ең маңыздысы жай сөйлем мен күрделі сөйлемнің талдау жолдары екі түрлі болып табылады. Жай сөйлем түріне талдауда міндетті түрде сөйлем құрамындағы барлық сөздерге қысқаша сипаттама беріледі. Тұлғасы, сөз табы, құрамы, түрі, сөйлем мүшесі анықталып талданады.

Әлия автобуспен ауылға кеше кеш келді.

Әлия- атау септік тұлғалы, зат есімнен жасалған дара бастауыш.

 Автобуспен- көмектес септік тұлғалы, зат есімнен жасалған дара, жанама толықтауыш.

Ауылға- барыс септік тұлғалы, зат есімнен жасалған дара, мекен пысықтауыш.

Кеше- атау тұлғалы, мезгіл үстеуден жасалған дара, мезгіл пысықтауыш.

Кеш- атау тұлғалы, мезгіл үстеуден жасалған дара, мезгіл үстеу.

Келді- өткен шақты етістктен жасалған дара баяндауыш.

 Ал күрделі сөйлем талдауы күрделірек.

Құрылысына қарай: жай сөйлем, күрделі жай, құрмалас сөйлем.

Құрамына қарай: екі компонентті, көп компонентті.

Дәстүрлі логикалық немесе грамматикалық принциптеріне қарай: салалас, сабақтас, аралас.

Мағынасына қарай(семантикасы):

Байланысу тәсілі: салалас/жалғаулықты\*жалғаулықсыз; сабақтас/ синтетикалық(жұрнақ арқылы), аналитикалық-синтетикалық(шылау арқылы).

Құрылымды тәсілі: ашық- ойды жалғастыруға болады, тұйық- ойды жалғастыруға келмейді.

Функционалды жақтан: хабарлы, лепті, сұраулы.

Әрбір талдау жұмысына өте ыждаһаттықпен қарап, мұқият болған дұрыс. Алдағы еңбектеріңізге табыс пен шығармашылық өрлеу тілеймін.

Камалиева Күләй Машрапқызы